נטע גנור

נטע גנור (נולדה ב-28 באוקטובר 1979) היא אמנית, ציירת וסופרת ישראלית, משותקת בארבע גפיים המשתמשת בפיה על מנת ליצור. גנור נולדה בירושלים, בת בכורה במשפחה של שתי בנות. בנעוריה הייתה ספורטאית ותלמידה מצטיינת, שבשעות הפנאי עסקה להנאתה במלאכת יד. ב-25 בנובמבר 1994 בהיותה בת 15, הפכה באופן פתאומי למשותקת בארבע גפיים בעקבות תופעה נוירולוגית שנקראת שבץ של חוט השדרה, שמתרחשת אצל אחד למיליון וחצי אנשים. הפגיעה של גנור היא בחוט השדרה של חוליות הצוואר. במהלך שלוש שנים עברה שיקום בבית חולים אלי"ן בירושלים, במהלכו למדה לנשום בכוחות עצמה ושם גם רכשה את אמנות הציור בפה. לגנור תואר ראשון במדעי המחשב מהמכללה למינהל ותואר שני במנהל עסקים ומערכות מידע מאוניברסיטת תל אביב. עובדת כמומחית בתחום מערכות מידע בחברת ההיי-טק אפלייד מטיריאלס. בשנת 2003 התקבלה לארגון אמני הציור בפה או ברגל. גנור מתגוררת בראשון לציון עם בעלה איל ושני בניה. גנור מסוגלת להזיז רק את אמת ידה השמאלית. המגבלה הפיזית הקשה שלה לא עצרה אותה מלצבור ידע וניסיון בתחומים יצירתיים ותעסוקתיים ולהגיע להישגים מרשימים. מאז שאני מכירה את עצמי היתה לי משיכה לעולם הזה. באופן ספיציפי, תמיד התעסקתי במלאכות-יד, אם זה פיסול מיניאטורות, גילוף בעץ, עיצוב תכשיטים, תפירה או אפילו סריגה, כל חומר שרק מצאתי – מצא את עצמו תחת ידיי. מאז אותו רגע בו איבדתי את היכולת להזיז את האצבעות, חיפשתי דרכים אחרות לבטא את עצמי מבחינה אמנותית. בשיקום הכרתי מישהי שמציירת עם הפה וממנה קיבלתי את ההשראה לנסות לצייר עם הפה בעצמי. בהתחלה יצאו לי ציורים ילדותיים יותר ולאט לאט עליתי ברמה. הציור הפך מהר מאוד לתרפיה האהובה עליי. — ריאיון עם נטע גנור מתוך אתר "פיקסל" ציוריה של גנור מתקבלים בהערכה רבה, וכמה מעבודותיה אף הוצגו בכנס של הארגון הבינלאומי של אמני הציור בפה או ברגל שהתקיים בברצלונה, ספרד. גנור כתבה ואיירה שלושה ספרי ילדים, שיצאו לאור בהוצאת אמני הציור בפה וברגל: ספרה הראשון, "מי זה צמר", יצא לאור בשנת 2012. סיפור בחרוזים על חיות שגרות במושב ומגלות יום אחד שעומד להגיע דייר חדש. מאותו רגע הן מתחילות להתווכח ביניהן וכל אחת מנסה לשכנע את שאר הדיירים למה דווקא היא ראויה להיות חברתו הטובה ביותר. בסוף, מתברר שהדייר הוא כלבלב הרוצה להיות חבר של כולם. ספרה השני, "החדף שדחף את האף", יצא בשנת 2017. הספר עוסק בחדף צעיר וסקרן שרוצה להכיר את העולם ומשתמש ברחרוחים על מנת לעשות זאת למרות הסכנות הטמונות בדרך ואזהרותיה של אימו. ספרה השלישי, ״דלת סתרים״, יצא בשנת 2021. הספר הוא אוסף שירים. הרעיון מאחורי הספר הוא ניסיון להביט על העולם דרך עיניהם של ילדים ולהתחקות אחר המניעים הרגשיים והנפשיים המלווים אותם תוך כדי התבגרותם ובניית אישיותם. 2018, ״כוחה של הרוח״, בניין העירייה, ראשון לציון. 2019, ״נטע גנור: חיים באמנות״, בית האמנים, תל אביב. 2020, ״מן הפה - אל הלב״, בניין העירייה, ראשון לציון. 2021, ״דלת סתרים״, היכל התיאטרון, קריית מוצקין. 2022, ״נטע גנור - אמנית ציור בפה״, בית האמנים, ראשון לציון. 2023, ״נטע גנור - אמנית ציור בפה״, גלריית מגדל המים, שפיים. 2017, Museum Maritim de Barcelona, ברצלונה, ספרד. 2018, ״XI Art Naif Festival״, Szyb Wilson Gallery, קטוביץ׳, פולין. 2018, Las Laguna Gallery, לאגונה ביץ׳, קליפורניה, ארה״ב. 2019, ״אמנות ישראלית״, בנק הפועלים, תל אביב. 2020, היכל אמנויות הבמה, הרצליה. 2021, ״להעלים את האַלים״, בית האמנים, חיפה. 2021, ״גיבורים״, בית המשפט העליון, ירושלים. 2022, ״פורצים גבולות״, גלריית מגוונים, רמת השרון 2023, מרכז מוזה, חוף הכרמל. 2023, ״חופש, מרווח נשימה״, מלון ממילא, ירושלים. מדיה וקבצים בנושא נטע גנור בוויקישיתוף אתר האינטרנט הרשמי של נטע גנור נטע גנור, ברשת החברתית אינסטגרם נטע גנור, ברשת החברתית LinkedIn נטע גנור, דף אמן באתר של אמני הציור בפה וברגל פיקסל כחול לבן- ריאיון עם המעצבת והציירת המוכשרת נטע גנור, מתוך אתר פיקסל פרפקט כתבה מצולמת על ארגון אמני הציור בפה וברגל המשלב ראיון עם נטע גנור, מערוץ החדשות בטלוויזיה i24news ספריה של נטע גנור בספרייה הלאומית אמנית ישראלית המציירת באמצעות הפה בלבד נטע גנור, מגזין Arttelling, אפריל 2021 אמני הציור בפה או ברגל, באתר mfpa.co.il צפורה רומן, סיפור אהבתם המופלא של איל ונטע, האמנית המשותקת מהצוואר ומטה, באתר Xnet‏, 1 באוגוסט 2017 סיון שרלג, פיקסל כחול לבן - ראיון עם המעצבת והציירת המוכשרת נטע גנור, באתר pixelperfect.co.il, ‏25/06/2013 נטע גנור, ספרי ילדים | מי זה צמר?, באתר nettaganor.com נטע גנור, ספרי ילדים | החדף שדחף את האף, באתר nettaganor.com נטע גנור, ספרי ילדים | דלת סתרים, באתר nettaganor.com